Thomas Bodley

Thomas Bodley (1545–1613) var en engelsk diplomat, boksamler og bibliotekar.

Liv og virke
Bakgrunn
Bare litt er kjent fra Thomas Bodleys oppvekst. Han var sønn av John Bodley som var en kjøpmann fra Exeter og en hengiven protestant.

Bodley flyktet i 1556 med sine foreldre til Tyskland og Genève for å unngå religionsforfølgelsen under den katolske dronning Maria.

Under årene i Genève begynte han på sin utdannelse ved Jean Calvins nyåpnede skole. Familien vendte først tilbake til England i 1559, da dronning Elisabeth kom til makten.

Deretter begynte Bodley sine studier ved Magdalen College i Oxford der han tok eksamen i 1566  , Nordisk Familjebok Bodleyartikel, lest 30. mars 2010 . Året etter begynte han å undervise i klassisk gresk ved Merton College. Etter noen år som lærere begynte Bodley å reise på kontinentet for å forbedre sine språkkunnskaper. Han reiste rudnt i fire år i Italia, Frankrike og Spania.

I Englands tjeneste
I 1584 ble Bodley medlem i Englands parlament.

Han ble i 1583 seremonimester ved hoffet. I 1585 inntrådte han han i diplomattjeneste og ble sendt til Danmark og Nord-Tyskland for å samle de protestantiske fyrster til et forbund. Han var i 1588 i en hemmelig sendeferd til Frankrike og var 1589-96 sendemann i De forente Nederlandene.

Boksamler
Etter sin hjemkomst hengav Bodley, som 1587 hadde inngått et rikt giftermål, seg fullt ut til dyrkning av vitenskapene og siden 1598 til utvikling av University of Oxfords boksamling, som derfor også etter ham er blitt kalt Bodleian Library. 

Han skjenket  sjeldne bøker og håndskrifter og skal ha brukt  pund til dette formål. I 1610 la han grunnen til bibliotekets nye bygning og gav i sitt testamente legater til bibliotekarers lønning med mer. 

Bodley ble opphøyd til ridder i 1604. Hans selvbiografi utkom i 1647. Oxford Universitet feirer hans minne ved en årlig fest 8. november, årsdagen for bibliotekets åpning i 1603.

Referanser

 Kilder 


 Eksterne lenker 


Kategori:Personer fra Exeter
Kategori:Engelske ambassadører, legater eller sendemenn
Kategori:Ambassadører, legater eller sendemenn til De forente Nederlandene
Kategori:Engelske antikvarer
Kategori:Bibliotekarer
Kategori:Engelske forfattere